ઓસ્કર શિન્ડલરની ટૂકડી પાસે હવે કોઈ વાહન તો બચ્યું ન હતું, પરંતુ કેદીઓના વેશમાં જ તેમણે કાલ્પાઇસ તરફ દક્ષિણ દિશામાં જતી એક ટ્રેઇન પકડી લીધી. રેબિન્સ્કી જણાવે છે કે જંગલ સુધી તેઓ ટ્રેઇનમાં ગયા હતાં, અને તે પછીની સફર તેમણે પગપાળા કરી હતી. તેમને અપેક્ષા હતી કે લિન્ઝથી ઉત્તરે ખાસ્સા અંતરે જંગલવાળા સીમા વિસ્તારમાં અમેરિકનો ક્યાંક તો મળી જ જવાના! જંગલમાં ચાલતાં જતી વેળાએ રસ્તામાં તેમને બાજુમાં મશીનગન રાખીને ચ્યૂઇંગમ ચાવી રહેલા બે યુવાન સૈનિકો મળી ગયા! ઓસ્કરના એક કેદીએ અંગ્રેજીમાં તેમની સાથે વાતો કરવી શરૂ કરી. બે યુવાનોમાંથી એકે તેમને કહ્યું. “આ રસ્તા પરથી કોઈને પસાર ન થવા દેવાનો અમને હુકમ છે.”